<classify> Kwa mujibu wa waandaaji, mbio hizo za kila mwaka zina lengo la kukusanya fedha kwa ajili ya kuongeza mapambano dhidi ya ugonjwa hatari wa malaria, na kuwasaidia watoto wa kimasai.Akizungumza na mwandishi wa habari hizi kwa njia ya simu juzi, mmoja wa waratibu wa mbio hizo za kimataifa, Datrus Joseph alisema maandalizi ya mbio hizo yanaendelea vizuri.Alisema usajili wa wanariadha wanaotaka kushiriki unaendelea na gadi hadi zaidi ya watu 750 wameshajiandikisha kushiriki mbio za mwaka huu.Mwaka huu zaidi ya wanariadha 1,200 wanatarajia kushiriki mbio hizo, ambazo huanzia katika Lango Kuu ya kuingilia na kutokea katika Mbuga ya Ngorongoro na kuishia mjini Karatu.Alisema kuwa wanariadha kutoka mataifa 20 tofauti duniani wanatarajia kushiriki katika mbio za mwaka huu.Mbali ya mbio za nusu marathoni, ambazo ndio kubwa na zitakazoshirikisha wanariadha mbalimbali nyota hapa nchini, pia kutakuwa na mbio hizo za kilometa tano, ambazo ni za kujifurahisha.Mbio za Ngorongoro ambazo zinaandaliwa na kudhaminiwa na Zara Charity zimekuwa na mafanikio makubwa kila mwaka kutokana na kushiriki wanariadha wengi na wengi. Kamati ya Maandalizi ya mbio hizo pamoja na wadau mbalimbali wanakutana leo Karatu kuzungumzia mbio hizo.  <topic>: MICHEZO 